તાજેતરમાં ઇન્‍ડોનેશિયાના જાકાર્તા ખાતે રમાયેલ ૧૮મી એશિયન ગેમ્‍સમાં ૪ બાય ૪૦૦ મીટર રીલે દોડમાં ઇન ફોર પ્‍લેયરમાં ગુજરાતના ડાંગ જિલ્‍લાની વનબંધુ દિકરી સરિતા ગાયકવાડે ભારતને સુવર્ણચંદ્રક અપાવીને ગુજરત અને દેશનું નામ સમગ્ર વિશ્વમાં રોશન કર્યું છે. એશિયન ગેમ્‍સમાં ગોલ્‍ડન મેડલ વિજેતા ગોલ્‍ડન ગર્લ સરિતા ગાયકવાડનું દેશ અને ગુજરાતમાં વિવિધ સ્તરે બહુમાન કરવામાં આવ્યું હતું. આજે રવિવારે સરિતા ગાયકવાડ માટે ખુશીના સમાચાર આવી રહ્યા છે. રાજ્યના રમત ગમત પ્રધાન ઇશ્વરસિંહ પટેલે ક્લાસ વન અધિકારીની નોકરી આપવાની જાહેરાત કરી છે. સાથે સાથે નવસારીમાં કરોડો રૂપિયાના ખર્ચે સ્પોર્ટ્સ સંકુલ બનાવવાની પણ જાહેરાત કરી છે.